આ અંગે અમદાવાદના ધારાસભ્ય કિશોરભાઇ ચૌહાણે કહ્યું હતું કે બાંકડાઓ માટે મર્યાદિત ગ્રાન્ટ જ ફાળવીને અન્ય વિકાસલક્ષી પ્રજાહેતુ કાર્યો માટે ગ્રાન્ટ વાપરવાની છૂટ આપવામાં આવી છે. સીસીટીવી કેમેરા તેમજ ફિઝિયોથેરાપીનાં સાધનો માટે ગ્રાન્ટનું પ્રમાણ વધારીશું. ચાલુ નાણાકીય વર્ષમાં જે ધારાસભ્યોની બાંકડા પાછળની ગ્રાન્ટ ૧૦ લાખ કે તેથી વધારે વપરાઇ હશે તેમણે હવે બાંકડા ફાળવવાનો ખર્ચ બંધ કરીને અન્ય હેતુ માટે બાકીની ગ્રાન્ટની ફાળવણી કરવી પડશે.